**Отчет об инновационной деятельности за 2019 -20120 год**

Исмагилова Раушания Нургаяновна

воспитатель

МБДОУ «Янгуловский детский сад»

Балтасинского муниципального района РТ

|  |  |
| --- | --- |
| **полное наименование организации (учреждения)** | муниципальное бюджетное дошкольное образовательное учреждение «Янгуловский детский сад» Балтасинского муниципального района Республики Татарстан |
| **Контактные данные:**  - почтовый адрес  - телефон  - электронная почта | 422257, РТ, Балтасинский район, с.Янгулово, ул.Молодёжная, д.7  раб. 8(843)68 -3-61-64; сот. 89196995766 |
| **Тема инновационной разработки** (проекта) | Моя семья – моя радость (проект) |
| **Автор, авторский коллектив инновационной разработки** | Исмагилова Раушания Нургаяновна |
| **Краткое описание инновационной разработки**  (актуальность, новизна, цель, задачи, ресурсы, содержание работы, полученные результаты (либо ожидаемые результаты, если только приступили к этой теме)) | **Актуальлеге:**  Гаиләдәге мөнәсәбәтләр, билгеле булганча, кеше күңеленә гомерлек тирән эз салып калдыра: алар, гадәттә, артык нечкә һәм даими була; әлеге мөнәсәбәтләр барлык әхлакый мөнәсәбәтнең нигез ташына әверелә. Мәхәббәт дигән олы, бөек хис тә иң әүвәл нәкъ менә гаиләдә барлыкка килә. Ата-анага мәхәббәт, туганнарны ярату, ихтирам хисе бала тормышында киләчәктә дә, аның алдагы язмышында да мөһим роль уйный.  Мәктәпкәчә чор – патриотик хисләр, шул исәптән әти-әни, әби-бабай, туганнарга, ягъни гаилә әһелләренә мәхәббәт тәрбияләү өчен иң сензитив,уңай период булып санала. Шушы чорда иң әһәмиятле әхлакый сыйфатлар формалаша. Дөньяга килгәч тә, бала шәхескә хас булган барлык сыйфатларны – аралашу ысулларын, тәртип, мөнәсәбәт нормаларын үзләштерә башлый. Моның өчен ул үз күзәтүләрен, эмперик нәтиҗәләрен, өлкәннәргә охшарга тырышуын куллана.  Без үзгәрешләр заманында яшибез. Тупланган тәҗрибәләр югала бара, радио һәм телевидение, урам йогынтысы балаларның аңына, рухына әдәпсезлек үрнәкләрен сеңдергән чорда мәктәпкәчә белем бирү учреждениесендә нәниләргә халкыбыз хәзинәләре нигезендә ата-аналарга мәхәббәт тәрбияләүгә аеруча зур игътибар бирелергә тиеш. Балаларны туган халкыбызның үткәне, гореф-гадәтләре, гаилә шәҗәрәсе, йолалары һәм бүгенге тормыш белән таныштыру зарур.  **Проектның максаты:** балалар бакчасы шартларында мәктәпкәчә яшьтәге балаларда гаилә, туганлык мөнәсәбәтләре, гаилә тарихы, традицияләре турында башлангыч күзаллау булдыру; гаилә кыйммәтләрен формалаштыру.  **Проектның бурычлары:**   * Гаилә, гаилә әгъзалары, туганлык мөнәсәбәтләре турында башлангыч күзаллау булдыру; * Гаилә әгъзаларына, аларның хезмәтенә карата игътибарлы булырга, үз гаиләләрен хөрмәт итәргә, анда яшәүчеләр, туганнары белән горурланырга, бер – берсенә һәрчак ярдәм итеп яшәргә кирәклеген төшендерү; * Әти – әниләр белән балалар бакчасы арасындагы бердәм эшчәнлек нәтиҗәсендә, гаиләдә, балалар бакчасында уңай атмосфера булдыру; гаилә традицияләрен, гореф – гадәтләрен саклау.   **Көтелгән нәтиҗә:**  ***Балалар:***   * Гаилә, гаилә әгъзалары, аларның вазифалары турында күзаллау булачак; * әби-бабаларыбызның гореф-гадәтләре, гаилә шәҗәрәсе, йолалары һәм бүгенге тормышы белән танышачаклар; * Әти – әниләренең исемнәрен; * Үз фамилияләренең килеп чыгышын; * Үз гаиләсенең тарихын; * Уз гаиләсенең статусын; * Уз гаиләсенең традицияләрен; * Гаилә әгъзалары турында сөйли беләчәкләр. * Әти – әни, әби – бабай һәм башка гаилә әгъзалары турында кайгыртучанлык хисләре; * Уз гаиләсе белән горурлану хисләре; * Гаилә эчендәге гомуми яшәеш гадәтләре формалашачак.   ***Әти – әниләр:***   * Гаилә тарихы, традицияләре, бәйрәмнәре турында белемнәрен арттырачаклар; үз гаиләләренең традицияләрен сакларга, үтәргә кирәклегенә төшенәчәкләр; * Үз фамилияләренең килеп чыгышын аңлаячаклар, гаилә шәҗәрәсен 3-7 буынга кадәр беләчәкләр; * Үз гаиләләре, балалары белән горурланачаклар; * Әти – әниләренә, туганнарына карата мәрхәмәтлерәк, игътибарлырак булырга өйрәнерләр; * Гаиләләрендә уңай атмосфера булдыру, гаилә әгъзалары арасында бер – берсенә уңай мөнәсәбәт булдырачаклар; * Бала тәрбияләүдә балалар бакчасы белән берлектә тәрбия – белем бирү процессының актив катнашучыларына әйләнәчәкләр.   Бу проект ахырына балаларда гаиләнең социаль ролен, аның җәмгыятьтәге урынын, аның әгъзаларының бурычларын күзаллау формалаша. Мәктәпкәчә яшьтәге балалар үз гаиләсе турында сөйләргә, анда кирәкле булырга, гаиләдәге татулыкның, якыннарыңның сине кайгыртуының кадерен белергә, үзләренә дә социаль әһәмиятле хисләр һәм мөнәсәбәтләрне белдерергә өйрәнәләр; шулай ук “нәсел”, “ата – ана”, “шәҗәрә”, “гаилә”, “туганнар”, “якын кешеләр” төшенчәләре белән танышалар.  Нәтиҗәдә, балалар бакчасы һәм әти – әниләрнең бердәм эшчәнлеге аша балалар һәм әти – әниләр арасында җылы мөнәсәбәт, уңай атмосфера булдырылды, балалар кече яшьтән үз гаиләсе, аның үткәне, бүгенгесе белән горурланып, гаилә әгъзаларына карата игътибарлы булып, гаилә җанлы булып үсәчәкләр.  **Проектның эчтәлеге:**  Проект дәвамлы, 3 – 7 яшьлек балалар өчен исәпләнгән.  Проект өч юнәлештән тора. Беренче юнәлеш – балалар белән эш. Гаилә темасы атнага бер тапкыр, шөгыль яисә режим вакытларында үткәрелә. Балалар белән эш алымнары төрлечә – әңгәмә, уен, матур әдәбият әсәрләре уку, рәсем сәнгате, бердәм эшчәнлек, күңел ачу кичәләре, гаилә альбомнары белән танышу, әти – әниләр белән бердәм эшчәнлек, аларга бүләкләр әзерләү.  Икенче юнәлеш әти әниләр белән эш. Гаилә белән бакча арасында тыгыз элемтә булган очракта гына безнең эшебезнең нәтиҗәсе булачак. Чөнки бала күп вакытын өйдә үткәрә, әти – әнисеннән үрнәк ала. Проектка әти – әниләр белән әңгәмә, консультация, бердәм эшчәнлек, бәйрәмнәр, күңел ачулар, түгәрәк өстәл кебек эш формалары кертелгән. Өченче юнәлеш педагоглар белән эш. Бу юнәлешкә педагоглар белән әңгәмәләр, фикер алышу,мастер – класс, түгәрәк өстәл үткәрү аша гаилә белемен балаларга дөрес итеп өйрәтү, яңа алымнар кертү буенча тәҗрибә уртаклашу керә.  Гаилә белеме буенча алган белемнәрне ныгыту, куелган максатларга ирешү максатыннан бакчабызда айга бер тапкыр тематик көн үткәрелә. Бу тематик көннәр педагоглар өчен дә, балалар өчен дә бик кулай. Чөнки гаилә темасы көн дәвамында өйрәнелә, алган белемнәр ныгытыла. Бу тематик көннәрдә ачык ишекләр көне, төрле күңел ачу чаралары үткәрергә, әти – әниләргә, әби – бабайларга бүләкләр әзерләү, аларны котлау өчен дә бик уңайлы. |
| **Сведения о распространении инновационного опыта:**  - публикации за отчетный период и др. (тема, где опубликован, когда) | - тема:“Минем гаиләм – минем шатлыгым” проектын тормышка ашыру”, электронный сборник методических материалов республиканского семинара – практикума “Инновации в образовании” в рамках реализации РИП по направлению “Система оценки качества в дошкольном образовании и разработка программ по специальности “Дошкольное образование”, ГАПОУ “Арский педагогический колледж имени Г.Тукая”, 20 апреля 2019 г.  - тема: “Балалар бакчасында “Минем гаиләм – минем шатлыгым” проектын тормышка ашыру” на V Международной научно – практической конференции «Полилингвальное и поликультурное образование: практика и перспективы», ГАПОУ “Арский педагогический колледж имени Г.Тукая”, 05.03.2020 г. |
| - участие в практических конференциях (тема выступления, место проведения) | - тема: «Реализация проекта "Моя семья - моя радость» в детском саду», на 2 республиканских педагогических чтениях “Развитие фамилистического мышления и поведения дошкольников в процессе реализации программы “Семьеведение”, на базе УВО “Университет управления” ТИСБИ, 12.03.2019 г.  - тема: “Минем гаиләм – минем шатлыгым” проектын тормышка ашыру”, республиканский семинар – практикум “Инновации в образовании”, ГАПОУ “Арский педагогический колледж имени Г.Тукая”, 20 апреля 2019 г.  - тема: “Балалар бакчасында “Минем гаиләм – минем шатлыгым” проектын тормышка ашыру” на V Международной научно – практической конференции «Полилингвальное и поликультурное образование: практика и перспективы», ГАПОУ “Арский педагогический колледж имени Г.Тукая”, 05.03.2020 г. |